mteb/NusaParagraphEmotionClassification huggingface dataset:
Mae-maeang allo bapak ku pakaramula naikmi kadar oksigenna sehingga akkullemi ni urang komunikasi dengan normal biasa tassikali akkirim fotona sementara ri tampak katantina siagang foto ri sampik-sampikna, anne alloa apa na kanre siagang maraenganna. Mingka takdir akkana maraeng, ternyata kabarak sumpaeng na sareangki rupanna kabarak terakhir battu ri almarhum bapak ku, almarhum bapak ku sannak semangatna berjuang na lawan anne garringna sanggengna na ammoterang na bokoi ammakku nakke na kakak-kakakku siagang andikku. 
Tena ku sanggup sisikali ku attingkang jeknek matangku, pakrisik nyawa anggukrangi bapak ku ri wattua nakke angngerang mae ri ballak garring untuk akjaga manna mamo tena ni assingampik siagang ni cinik langsung, ri wattua tena ku sanggup ampoangi ammaku ri ballak kanna ammoterang mi bapak ku.
Nakke na andikku ia mianjo burakne lekbak sekre wattu aklampa nganre ri sala sekre restoran ri UOB Plaza ri Jakarta Pusat. 
Lekbakku angnganre paraikatte assipakrua pung assengka ri wc ambania sabak erok dudumi. Siagang kondisina ri wattua antrianna sannak lakbu sikali na cuman niak sekre kamar wc saja niaka kulle na gunakan. 
Akhirna ri wattu na rapikmi gilirangku, nakke ku surui andiku untuk amminawang antamak assiagang nakke. Nampa lalang paraikatte assisambeang untuk attakmea mingka tena ni assijalling. Ri wattunna mi masing2 lekbakki attakmea assuluma sipakrua, tiba2 paraikatte na tayangma satpamna gedung anjo na paraikatte nisuro amminawang mae ri kantorona dengan kondisi iangaseng taua anjallinh mae ri paraikatte. 
Akhirna ia na palaki untuk appassuluk ktp na paraikatte nampa na cocokkan siagang alamatku nakke sipakrua, areng ribokoangku pung assingkamma. Akhirna nakke na andikku nipakbieng ammotere na nisare nasehat untuk tena ku ulangi pinruanganna.
Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya, anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na. Nampa na saraeng ma anjo hp ku, sannang ma ku gappa mi hp ku.
Nakke sanna jiji'ku accini tau muntah. Punna ku cini ki erok tonga a' kasia erok muntah. Biasa na nakke kulle tonga muntah wattu ku attianang rua taung lalua. Apa ku kanre assulu ngasengi, teai na cerna kanreanga battangku. Punna muntah ma, tea ma accini ki muntahku. Ku tongkok mami matangku ka jijik ki accini ki. Punna ku cini ki muntahku, ku pikkiri' tarrusu ki ri ulung ku anjari tea ma biasa na nganre. Tapi pakakkala na le'ba ku niak ana' ku, punna muntai tena ja ku jiji' dudu. Teai sikamma punna nakke muntah ato accini tau muntah ri tampa' umum ka.
Silalonna anne Ardi nisuro ri bos na mange ri Bandung ka niak jama-jamang konjo parallu niparutusuk. Ardi nipauangi tettek sampulo sampa kappalak ri’bakna la aklampami tettek sampulon rua. Napikkiriki Ardi antekamma batena jeka narapiki bandarayya silalonna dende. Njari ngallemi gojek motorok erok mange ri bandarayya. Sayanna ri tangnga aganga maceki dende nasabak niaki menteri battu, njari pila’ akkaro-karomi kamase. Wattu narapikmi bandarayya, mange nakutaknang petugaska nasa’buk nomork kappalakna, nakuai petugaska nampai dudu akri’bak. Dodong mamo nyawana Ardi, tena na issengi apa la naparek. Nasabak annemi kantoroka dende, ngurana nampai napauang tettel sampulo ka seppang mentongi wattua. Manna antekamma tena narapiki kappalakna apalagi anjo bandarayya bellai njari memang nisawalak dudui kanre narapik ka na issengi tonji bosta, kulle jaki pole sambei siagang tike’ maramg, annombok mamiki doek sikekdek.
Larro na bura'ne ku wattu na ri ba'ji tiba-tiba ri tau mabok ka dallekang na balla ku. Ta'bang ka tongi angngapa niak tau mabuk ri lorongku, anjari na laporkang mami anjo tau a ri balla na RT ya. Na kana RT ya anjo tau a'ma'jia andik na tetangga ku bede. Ka larroi ri tetangga ku tena ri sareangi doek, anjari bura'ne ku na cini nampa lampa na ba'ji. Le'ba sadar anjo tau a langsungmi mange ri bura'ne ku a'mala pamopporang. Tena na sadar wattu na na ba'ji bura'ne ku. Masih larro inji ia bura'ne ku tapi le'ba tommi na sareang pamopporang anjo taua
Nappalak sukkurukmo ri karaeng Allahu Taala nasabak ni· sare mangkaji panngamaseang poro ampannarrusuki tallasakna ri tompokna anne linoa. Apaji nasidengekmo antama ri timunganna anjo batu lompoa. Naciniki tommi parewa battuang kana barang-barang bulaenga, taenamo kamma jaia siagang akrupa-rupanna. Nakanamo lapong Pesok, Bajikang punna anne bulaenga nierangi ammoterek ri pakrasanganta sikira-kira akkullea todong nierang. Appibalimi lapong Buta angkana,Baji’mi, punna kamma antu pale pakrappungang ngasemmi sikamma kaminang jaia anggaranna naiamo nierang ammoterek, mingka bajiki niberui ammoterek bateta attawa punna ammoterekki sallang ri ballaka. Nakanamo Ia pong Pesok, Anjo parajanjianta riolo, tau addengeka rua bageanna, tau cinika sekre bageanna. Kammami anjo passamaturukanta lekbak laloa. Nakanamo lapong Buta, Bajikmi, jari iamo antu passamaturukanga nitakgalak jarrek.
Petugas bandarayya na cini’ ki anjo cctv ri meja konter ka tampa’ la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya, anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na. Nampa na saraeng ma anjo hp ku, sannang ma ku gappa mi hp ku. Tapi na ta’bangka tonga ngapa kulle na na allei anjo ibu-ibu ka hp ku. Tena ji ku la’bui masalah na ka niak mi hpku ku gappa.
Katte ngaseng pasti lekbak mki anrasakang tappelak iareka ni kaluppai barang-barang ta, bajik ri masigik, mall, iareka ri tampak kasuarrang maraenganna. Kamma mi anjo parallu ni cegah supaya barang-barangta tena nikaluppai singkamma anne ku pareka ri kamma-kammayya anne punna laksulukka siagang bainengku ri tampak-tampak wisata untuk annikmati pamandangang alam, iareka aklampa nganre ri café siagang restoring. Punna na rapikmi wattu passambayangang  ku saremi barang-barangku mae ri bainengku untuk na bolik ri tasikna sebelumku antama ngalle jeknek sambayang, sanggengku lekbak jeknek siagang assambayang tena mo ku pikkiriki barang-barangku ka amanmi ri tasikna bainengku ku bolik. Kamma mi anjo carana punna assuluka supaya tenamo na biasa ku kaluppai barangku ri masigik.
Kitte ngaseng nassami lekbaki kasiaki allo kodia lalang katallasangta. Jai tau napalaliangji anne pakkasiaka nampa tena napikkirik kamma anging lalo. Mingka jai todo’ tau galesai nasabak anjo pakkasiaka nampa napikkirik tarrusuk, sanggenna salla’. Nisa’buk tongi atelophobia, sanna’ mallakna punna niak kajariang anu salah manna sikekdek duduji, tala sannangi nyawana punna tenapa ni pabajiki anjo anu salayya, manna anu cakdi duduji intumi biasa tena antamak ri akkalaka. Anne pakkasiak mallaka biasa kullei naparek dangngalak ulua, kammai erok ta’langnge, sassaki baranbangna, pokokna tena na bajik pakkasiakna. Punna niak salah sikekdek kammai la ancuruk linoa, kammai tala niak apa-apa kulle naparek, nakasiaki kamma tau anu tena gunanna, tena kabajikanna. Annemi parallu nipa’ballei.
Punna jai mi poe tabunganku siagang bura’ne ku sa’ba lusa erokka siagang poe a’pare usaha ca’di ri bidang kanre-kanreang, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku. Niak tonji tabunganku le’ba ku bunting anjari ammali barang-barang ri balla beru ku battu ri doe tabunganku. Alhamdulillah na ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu kulle tomma a’pare usaha kane-kanreang ri balla ku. Anjari kulle ka baji'ki ekonomi na keluargaku.
Ammotere ku ri Mangkasara le'ba covid rua taung, Na eranga andikku mange ri salah se're mall ri Mangkasara, arenna Mall Panakukkang niak ti tangngah na kota Mangkasara. Tena ku dugai sibuntulu ka agang kuliahku riolo. Anjo Agangku arrenna Nonong, le'ba mi bunting poe niak tommi ana' baine na se're. Sanna' sannangki ka rua taung ma tena sibuntulu le'ba ta lulus kuliah. Ku ajak tommi mange nganre ri KFC sanggeng ku nganre jai ku carita siagang agang ku inne ka riolo ia agang baji'ku ri kampus ka. Alhamdulillah sallo ku tena sibuntulu, ri sareanga rejeki sibuntulu siagang ia ri Mall Panakukkang ka.
Wattuku motere' ri kampong halamanku le'ba rua taung tena ku motere', na eranga andikku mange ri salah se're mall ri Mangkasara, arenna Mall Panakukkang. Sampe ku ri Mall Panakkukang jappa-jappa ma siagang andikku cipuru' ka erokka mange ri KFC nganre. Tena ku dugai sibuntulu ka agang kuliahku riolo. Anjo Agangku arrenna Nonong, le'ba mi bunting poe niak tommi ana' baine na se're. Sanna' sannangki ka rua taung ma tena sibuntulu le'ba ta lulus kuliah. Na sareang ma nomoro' hp na, na kulle ku komunikasi siagang poe. Ku ajak tommi mange nganre ri KFC sanggeng ku nganre jai ku carita siagang agang ku inne ka riolo ia agang baji'ku ri kampus ka. Alhamdulillah sallo ku tena sibuntulu, ri sareanga rejeki sibuntulu siagang ia ri Mall Panakukkang ka.
Ri nampanna ni passuluk ri desenber tahun 2020, All new Yamaha Nmax 155 Connected/ABS berhasiliki na lukkak paccinikna para pacinta otomotif ri Indonesia. Passalakna, motor metik andalanna anne Yamaha niak sikuntung pamberuang untuk na panaik aktivitas pamotorok anjari lebih nyamang. Tena na sambarang, pambaruang na lakukang biring iangasengna, pakaramula modelekna, ka kassakanna, fiturna, siagang na sare sentuhang modereng. 
Tena na anjo bawang, sabak bodi na lompo na panjari anne motorok kacinikang gagah. Tenaja ni herang punna anne motor Nmax anjari idamang ame ri pacinta roda rua. Ni tambah pole, desaing sepeda motorok kacinikang premium siagang menggoda. Manna anne motorok lompo modelekna, mingka punna ni pakemi gesitmi siagang lincah kiri kanang.
Batena mamo ngarruk Apip dende, tena marina, ngarruk tojek. Nitalipongmi anne ammakna, nikioki mange ri sikolayya nasabak ngarruk tarrusuki Apip. Anne ammakna takbangkai, takkallasaki nyawana kamase akkutaknang ri kalenna kua ngurai anjo anakku kamase na ngarruk puara’. Battuna ri sikolana anakna, silalonna bajik pakkasiakna ka anne anakna sumpaeng eroki nisuntik campak nampa teai Apip ka ballorangi, mallaki, nampai nacinik anjo jarunga, ammarrang puara’mi. Njari nakuai gurunna, bajik punna tala nisuntiki rolo’ Apip punna ngarruk tarrusuki, sinampe kah garringji kamase, bambangi nipakua mallak. Njari ni erangmi anne moterek Apip surang ammakna. Lalang ri otoa, ammarimi ngarruk, sannangmi nyawana ka tena njari nisuntik.
Sallomi si isseng jeka Nasar surang Udin, wattunna kijai sikola ri SMP, battu konjo sierang tarrusukmi sipakrua. Surangi antamak sikola ri SMA, surang tongi pilei tampak pakkuliang. Ri allo sanninga aklampami anne sigonceng Nassr surang Udin, la mamgei ri tampak pakkuliangna nasabak anne Nasar nakaluppai bo’bo’na. Nakuai Udin mukopi Nassr ka bangngimi anne, tettek sikurami. Njari nakuai Nasar tena kulle sianak ka mmuko maraengi issedek bo’bo’ kuerang. Njari aklampami anne ruayya, ri aganga niak oto aklappoi motorokna, tassambilai Nasar surang Udin. Nasar langsungji pole ambangung, mingka wattunna naboya Udin, tena na goyang, mange na kiok-kiok Udin, sanging cerak mamo ri rupanna, ammoterangi Udin. Ammarrangi Nasar, teba nasangkai angguppa kajariang kamma anne, punna naissengi tala la lampaji mange ri tampak pakkuliangna.
Nakke ku coba mi boyangi masker antu kaponakang ku ri Amazon. Punna masker medis labbusuk tong mi ri Amazon kulle kapang niak sede ri ulang april. Nakke todong ku coba mi boyangi antu masker ka tena ja na sikali ni pake. Wattu na ku tulisik n95 mask, nakke takbangka ka anjo alling na dededeh kakjalak na dende nampa sekre ji anjo na kajjalak kamma mo anjo. Padahal nakke punna ka rua ponakan. Jari ku coba mi boyangi ri warung ka toko ka niaka ri daerah na ballaku kulle niak ambaluk masker mingka ternyata jai tong stock na kosong mi. Jari tena mo na anjari ku balliang masker anjo ponakan ku.
Panjama nitabai pattappu'kang passimbungang anjama lalang kondisi Covid anne Nia' jutaan panjama. Kamma annyambung tallasa'ka anne jai ri panjamayya korban pattappu'kang passimbungang anjama anne jai nalakukan upaya. Salajh se'rena anne appita'gala'ki barang rimpatangi. Ri Pegadaian anne jai nasabah appita'gala'kangi kendaranna naparassi kaparalluang tallasa'na. Salah se'rena anne Suryanto ritemui angakui naappita'gala'kangi motoro' Honda Beat napantangi nasaba' anne doe'na ripake kaparalluang allo-allo siagang balinna anakna antama ri sikolayya nasaba' pandemi anne napare'ki kalenna riballa'kangi siagang perusahanna. Suryanto anne naharapkan motoro'na kullei appita'galakangi sampulo Juta. Alasanna naappita'galakangna anne nasaba' motoro'najai ri balla'ji. Suryanto kanroi anne kondisia puliah siagang kullei anjama poe ri pammantangang anjamana.
Jari anne bapak ku gampangi na sepelekan punna niak apa apa. Bapak ku anjama jari tau anjama serabutan ji. Kebetulan nakke anne tau tena appunai, teai nikana merendah ki mingka memang anggappa tong jaki bantuan battu ri pamarentah.Riolo wattu ku sikola inji ri pesantre wattu doek ku labbusuk, bapak ku tena na langsung boya doe, na kana sanging boya ji. “Tayang mi, sinampe antu niak ja dalle ta, puasa maki rong” Wattu na anjo nakke ri kelasak 1 (sekre) inji ka smp. Bella battu ri tau toang ku siagang tena niak sarikbattang ku. Punna tau toang ku na sare ka doek tekamma mi? Yaa sannang mami ki kulle ni gauk. Nginung jeknek inung jai jai memang mi siagang nganre mi antu indomie tena ni pallu ii.
Nakke lamba' ka mange ri toko ku ka macet ki anjo jappayya larroku ka bambang tommi poe ri tanggala 1 Maret ri allo sanneng. Na pakamma anjo macet ka lampa ma pammali hp ku tena mi anjari ku balukang hpku lammoro na poe ku balukangi, na butuh dudu ma doe larro nyawaku. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang ka sallo dudui na pamaju oto na.
Alusuk bukkulengna, kebo’, le’leng mamo u’na nampa lakbu, matanna sikola’, punna makkalaki, niak ginsulna, ammonnongi mami Raja naciciniki idolana, Isyana wattuna mange ri jumpa fans, risubangngi. Maraengi punna niciniki ri telepisia siagang punna nicinik langsungi, bajikangngangi ounna nicinik langsungi, sanna’ gammarakna. Wattunna Raja mange najamak limanna Isyana, ommale alusuk kamma anjo dende, nabeta-betai bukkulengna beja’-bejaka. Kamma ling tala lekbaka anjama-jama. Nakua tommi Raja lalang atinna, nai mo anne bayuanna, upa’na issedek. Punna nakke kamma anne bayuangku, tena lekbak kulappasak, la kujagai bajik-bajik, punna kulle langsungi kubuntingi, manna apa nakeroki kusareangji, nasabak pakarannu-rannu dudui dende, tala lekbaki kaoang la larro punna nicinik tojeki rupanna.
Kentang siagang ubi tena na kulle ni pantama lalang kulkas ka kahh udara na lalang na antu dingin siagang lembab kulle na panraki tekstur siagang rasan na. Pati antu niak ka lalang na anjo kentang siagang ubi aa kulle labbi tippa terurai anjari golla jari anjo kentang siagang ubi aa anjari ni sakringi cekla na menyengat ki. Tekstur na antu lembut ka todong kulle barubah anjari labbi kasarak siagang terasak. Sa bajik bajik na anjo kentang siagang ubi aa katte ni bolik ri tampak antu keringa siagang tena na tabai sinar mata allo langsung, misal na lalang lemari kanre kanreang ta.
Punna anjamami taua ri perusahaang, biasaki pasti nilangngerek anjo nikuayya PHK. Anne mi inne biasa namallaki iya ngaseng pajamayya, nassami nasabak punna natabaki PHK, kodi ka langsungi nitappu gajita, kodi tommaki nacini mk tau maraenga, la susah maki pole akboya jama-jamang maraenga. Sitojengna anjo perusahaanga tena tonji towwa na piti jo’jo-jo’joki kua anne patabai PHK, anne todo’, tena na kamma anjo. Niak laporanna, niak pertimbangangna, areng-arengna taua, biasa bajikji batena anjama, mingka jai lakbi bajik daripada ia, anjomi ngurana ia nataba PHK. Maraengi punna katteji erok ammari jama ri kantorokta, kulleki sambil akboya memang jama-jamang maraenga. Anne punna PHK, allo anjopi na niisseng tongi, antekamma tena na takbangka nyawayya.
Silalonna ammanak nampa tala naissengi kalengna kua teanangi, sekre kampong takbangka na isseng teanak anjo baine ri ampik ballakna nampa tenaja na kacinikkang kua teanangi. Manna buru’nenna tena na issengi kua teanangi bainenna. Nakuai pakaramula anne bainenna surang ia aklampai mange ri pakgaukang Maulid ri kampongna. Sanggenna tettek 2 bari’basak tena memangpa na tinro ia surang bainenna. Wattunna subuh, bainenna nakuai pakrisiki battang rawana, atau biasa nakua taua parinikan. Njari anne buru’nenna nakareki la menski anne bainenna. Tania pole takbangka iyya, akgora-goraya pole kioki ammakku ka la mangei ri kokoa. Ammarrangi bainenna nasabak pakrisik dudu battangna nakasiak. Tena sallo anne buru’nenna na langngeri beja’-beja’ angngarruk.
Dear katte ngaseng pelaku bullying nga, nakke ku issengi katte erok ni hargai siagang nii akui, anjo ngaseng taua todong kamma anjo. Kulle katte ni punnai masa laloa atokah niak sekre masalah tena ni erok katte ungkapkangi mae ri dunia siagang na perlukan pengalihan mae ri inji, it’s okay, tena ja ngapa ngapa. Kulle kau na punnai stress kah sekre hal atokah masalah, kulle kapang stress ta katte numpuk ki siagang na parallu kan tampak pelarian, nakke ni mengerti perasaan ta. Mingka, punna katte ni punnai stress antu erok ki katte ni buang, manna mamo kelam antu erok ka ni kuburuk.
Rezeki anne kullei ambattu ri a'rupa pakkebuk siagang ri sesuatu siagang wattu mungkin tena diduga. Anne terjadi tongi ri Asisten Balla' tanggayya kullei nametai hadiah umrah gratiska ri majikanna non muslim. Gledis anne nacaritakangi siagang Asisten balla' tanggana anne anjama ri balla'na attaung-taung. Anne Gledis angikuti undian Umrah. Anne Gledis nadattarangi Asisten balla tanggana ri anjo undianga. Tena na sangka arenna mumbai ri undian anjari salah se'rena peserta umrahyya. Gladis naungakapkangi rasa angaina nasaba' kullei anjari barakka ri tau maraeng, manna mamo agamana siagang kepercayaanna maraengi. Reaksina anne Asisten balla' tanggana. tena nasangka nasaba' ammetai umroh siagang didattarakngi Gledis mae umroh. Umroh anne anjari perjalanan doamna anne anjari terkabulki.
Angarruki Haruka ri acara na Pesbukers antv ka ri prank ki anjari palukka jam limang na Raffi Ahmad. Le'ba anjo acara na Pesbukers, tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia. Sanggeng na kamma-kamma anne tena mi anjo acara na ri hapusu mi.
Tena na sallo anjo wattua niak kong kong siagang agang agang na ri ballak anjo tena na tak tongko gerbang na, katte ni laloi anjo ballak ka agang ku na isyaratkangi barak lari ki tippa tippa kah kulle sinampe niak kong kong rinjo, nakke anjo wattua sementara ku boyai kamae posisi na anjo kong kong nga nampa nakke lari ma tippa tekamma kulle tippa na pokok na nampa apa daya nakke nakke kalah ka lari battu ri anjo kong kongngaa ngaseng. Nakke anjo ji kulle ka pasrah nampa ku pikkirik ki singkamma apa sinamperek nakke anne mate nikanre kong kong nga anne.
Ri Jakarta biasa dudu a’ba dende, jai passabakkangna nane a’bayua salah sekrena iareka niak bosi sanna’. Pabajikang a’runganga todo’ napanjari alirang ri binanga tena laccirik nasabak jai loro sumbatki. Manna mamo tala iya ngaseng ji kulle nataba, mingka paralluki waspada siagang anne bencana a’bayya ka biasa silalonna battu. Sitojengna kulleji nicegah anne battu a’bayya, antekamma batena? Kulleki annanang pokok sollanna pila’ jai area kulle iso’ jeknek, teaki pelak loro’ ri dasarakna binanga. Tea tongki ambangung ballak ri biringna binangayya siagang libaki patinggi ballakta siagang punna kulle, ambangungki apakah anjo mange kullea halangi a’ba. Punna lekbak maki usaha anjo ngaseng mingka nataba kijaki a’ba, la nikurami, palak doang mamiki ri Karaengata’ala.
Nampa anjo todong ri bagian akhere na ri anjo presentasi aa tekamma katte ni parek ki penutup na. Siagang kahh anne mi antu film ni ciptakan lalang pikiran ta kaleng kaleng ta. Punna ni sakringi anjo film ka ni pacinik kan tena na parek ki nyamang atokah anjari gugup ki. Katte punna kendali kulle ni roba apa erok ni tampilkan, misal na mi kulle ni pa lintak / fast forward, ni pa munduruk (rewind), ni pa lambat, zoon in, pause, ni parek anjari bolong kebo siagang anjo fitur lainga poeng kulle niak ri fitur remote dvd. Nampa katte kulle tong ni edit film na, kamae kira kira gesture bajik.
Le’ba ka ammali hp ri mol ka hp xiaomi redmi 10 tipe berua anne taung, anjo hp a rua juta la’bi ku balliangi. Nampa rua bulang ku balliangi nampa erokka mange ri luar kotayya. Erokku boarding pass ri bandarayya ku kaluppai hp ku ri meja konter na bandarayya. Beru pa sadar punna ku kaluppai, anjari tettere ki agangku lari ri petugas na bandarayya pawwangi kamae hp ku ri meja na, tapi tena na issengi anjo petugas bandarayya ka tena mi na cini’. Nampa na saraeng ma anjo hp ku, sannang ma ku gappa mi hp ku. Ku kana terimakasih ri anjo ibu-ibu ka.
Nabung nilai tartantu, riolo punna niak doek sampulo (10) sabbu ku pantamai ri celengen khususuka. Anne ku ngai kah allo allo punna niak sampulo sabbu langsung ku pantama mae ri celengan jari singkamma akkarena game. Punna lekbak mi, panno mi doek lalang na kulle ku pantama ri tabungan ri bank. Annabung ri koperasi simpan pinjam, anne kulle ni tabung sekaligus kulle jaga jaga punna niak sekre wattu parallu ki doek kulle ki ajukan inrang lintak singkamma proses na koperasia. Sannag na ajo koperasi niak todong pelatihan usaha singkamma rangkai bunga ato apparek kanrejawa. Jari kulle ki pilajara todong. Mingka manya manya ki punna erok pile koperasi, ki ceki rodong kulle ni percaya atoka tena.
Autophobia atokah ni kana mallak kaleng kaleng ta antu mi sakring mallak anjo irasional ka ni labbusi wattu ta kaleng kaleng ta. Fobia yaa anne ni klasifikasi kangi anjari fobia spesifik siagang antu mi merupakan bagian battu ri kelompok fobia anjo ni isseng nga anjari agorafobia. Anjo tau Autofobia anne rentan ki mae ri serangan panik wattu ta ni biarkan kan kaleng kaleng ta. Tena na parallu ni isolasi secara fisik. Individu anjo siagang autophobia kulle na sakring kana kaleng kaleng na ji bahkan ri anjo daerah jaia tau atauka ri kelompok anjo jaia tau. Kah anjo tau aa sannak ka menderita autofobia.
Bura'ne assala' Sidoharjo anne appare' tatto gambara' rupanna Raffi ahmad ri Limangna anne kullei siruntu' siagang idolana. Bura'ne arengna Fernando anne nangaiki sosokna Raffi Ahmad. Fernando anne ero'ki siruntu' siagang idolana. Fernando anne acccaritai siruntu' Raffi Ahmad ri acara televisia. Fernando anne pangurus yayasan anyyorongi ri anak disablitaska. Fernando anne accarita nia agangna ri yayasanga anjo riundangi ri TV siruntu'ki Raffi Ahmad nampa anne agangku naissengi nakke fansna Raffi Ahmad anjari kullei nakke siruntu' siagang Raffi Ahmad. Le'bana siruntu' Raffi Ahmad anne rannui siagang syukkuru'ki. Akhirna nakana Fernando anne perjuanganna rua taung siruntu' idolana kullei anjari. Berjuang ri taungna ruampulo ribu ruangpulo se're anne akhirna kullei siruntu'.Asukkuru'ki tuhan anne baji'ki ri tallasa'ku.
Kartu pertama anjo iyaa na pake appalak mae ri nakke pakeka pakaian warna pink antu 7 kali ku pake baju pink. Ngapa pink? Kahh anjo wattua nakke sanging baju kallang ji ku pake kah labbi jai baju ku warna kallang hahaha! Jari iyaa bertekad ki na sare ka sikedde warna ri lalang na hidup ku pakarammula ri baju haha. Kartu kedua na pake ii barak kulle ka na paksa kana kado apa antu nakke ku kerok ki ri ulang tahun ku. Hehehe.... anne sebenar na malah na untungkang mae ri nakke toh? Mingka memang iyaa paling tena na kreatif punna sare sare kejutan. Jari iyaa dengan senang hati na pake anjo wish card kedua na barak kulle sikedde na ringankan beban hidup na na pikkiriki apa kado cocok untuk nakke.
Rusmini, tau mantanga ri Kanoman Panjatan anu nitakdirkan mentongmi kapang anjari salah sekre tau bajika dallekna punna niak undiang. Punna niak pakgaukang undiang napinawangngi, pasti naiki undiangna. Jaimi hadiah undiang lekbak naguppa, kamma jang rinring, dispenser, rice cooker, komporok gas, siagang hadiah maraenga. Nakuai Rusmini, sitojengna singkamma ngasengji peluangna taua angguppa hadiah undiang, mingka maraengi biasa niatna taua, tojeng-tojengpi taua. Nasareangki tips kua punna la mangeki pakgaukang niaka undiangna, parallupi tangkasak atinta, bajik doangta ri Karaengata’ala, punna ri agang maki siagang punna niak maki ri tampak pakgaukanga, pala’ doang maki tarrusuk. Nasabak anjo hadiah undianga iareka dalle, njari bajikpi doangta ri Karaengata’ala.
Sebenar na, katte tena na parallu ni kutaknang apa antu bajik n parek, punna anjo bayuang ta na palak ki singkamma apa ni kutaknang? Ki pertahankan mi katte. Ki salai mi bayuang ta mbak. Sinampe antu na buntuluk ji ni kana Karma. Isseng kana karma bajik kah atokah kodia ka, tergantung ji tekamma niat ta katte. Punna jelas mi anjo buraknea erok ji na rasa rasa ki , ngapa katte ni iyai inji?. Pammopporanga punna jawaban ku sannak bertele tele na nampa nakke muak ma siagan baine sikamma yaa mbak. Katte ni pareki anjo dosa yaa ri luarak nikkah, dosa lompo mi anjo.
Battuku ca’di sanggeng na lompo ri sikola SMA ku tena ku sekali mantang ri luara kampungku, anne maka na ri tarima ku ri kota sanna sannangku. Sannanga ri rinne ri kota Surabaya tampa’ na kampusku niak, jai gedung-gedung tinggi ka ri kota ku tena niak gedung tinggi anjari tau berua accini gedung tinggi jai ri rinne. Anjo ku nakku’ ki totoa na andikku ri kampong ku, allo-alloku ngarru pikkiri ki. Anjomi ku ammotere ri allo sabtu minggu na ri kota ku. Tea totoa na andikku ji ku nakku’ ki niak meong ku poe ku nakku’ ki ka nakke jai meong ri balla ku ku tutui.
Lekbakna aklama bulang madu Fika takbangkai wattunna naisseng kua teanangi, padahal teapi, eroki natahang sitaung nampa teanang mingka nisaremi ri Karaengata’ala, nabuang-buangi bedek kalengna ri katinroanga sollanna tena na teanang. Mingka nipauangi surang kakanna, kua teako kammai anjo, nakke appa’ taungma lekbakku bunting mingka tala nisareangpa kesemoatang anjari ammak. Kau paralluko sukkuruk nasabak tenaja nu pala’ anak mingka nisareang mako. Nakke bateku mami kaliling akbiya pakballe, sikuraki doekku lakbusuk ammali pakballe mingka tala niakpi anne asselekna, buru’nengku allo-allona nganre lasuna kebok sollanna bajiki kalengna, nganre toge sollanna suburuki, ikau tenaja niak nugaukang apa-apa, tala lekbak jako ammalli pakballe mingka nisareang mako dallek limpo ri Karaengata’ala, njari sukkurukko ndik.
Nadya Hutagalung riolo pernai na gappa serangan panik ka sanggeng na ri erang ri balla garringa. Anjo kejadian na ri taung 2017. Na kana Nadya, anjo kullei na gappa serangan panik ka, ka jai perubahang ri tallasak na. Seringi pindah-pindah negara. Anjo mi na kulle na taba serangan panik. Ka siapa kali mi na gappa anjo serangan panik ka, Nadya Hutagalung umuru' 45 taung mange mi ri dottoro psikiater ka erok konsultasi. Na kana Nadya anjo serangan panik ka se're pengalaman pakamalla ri tallasak na. Battu na mo anjo pengalaman na, Nadya kulle na pilajari la'bi na jagai jiwa na. Ka sarringi na turuti erok na klien na, punna tena mi akkulle na sanggupi anjari beban mi ri ulung na. Anjomi na kulle na gappa serangan panik siapa kali mi.
Riolo ri taung 2015 sangeng na 2016 nakke aktif ka ri twitter anjari tau boya hadiah. Nakke tena ku issengi apa sabak na kulle ka anjari tau sanging boya kuis ri twitter. Hadiah nomorok sekre ku gappa anjo mi pulsa 25rb (ruampulo lima sabbu) battu ri akunna JagonyaKuis. Lekba anjo samangak ma boya siagang minawang kuis kuis maraenga. Battu ri anjo kuis caddi caddi sanggeng na kuis anjo parallua tojeng tojeng ta lekba ku minawangi. Battu ri nulisik jaki bawang sanggengna nataba ka shadow banned lekba ngaseng mi ku pirasai. Anjo ngaseng ku parek erokja pakei wattungku, mingka battu anjo jamang jamang ku jai todong ku gappa mo hadiah hahaha.
Anne katallassanga tena na adilik, anjo kanayya biasa napau taua ngaseng ri anne linoa. Iye, manna katte kapang lekbakji nikua kamma anjo battu ri pengalamangta selamata tallasak anne. Niak sikura kajariang buttikangi kua biasa tena na adil anne katallassanga biasa nataba tau tenayya na isseng apa-apa. Katte siagang tau nisayanga kamma bayuang, bija, purina, sipammanakang, agangta ngaseng nassami lekbaki nakasiak pakkasiak kammayya anne. Kulle jaki larro, dodong, ngarruk, mingka bajikangngangi punna kulleki kendalikangi nampa panjari’i pikkirang positif sollanna gassing tarrusuki kalengta. Nasabak niak ngasengji anne hikmahna battu ri iya ngaseng kajariang ri katallassangta anne. Punna niak ki kasiak tena adilik, pala’ doang mamiki ri Karaengata’ala sollanna kulleki tarimai bajik-bajik.
Kahh jadwal na ujian na jurusan ku siagang jurusan na C anne tena na singkamma, tiba tiba anne B niak ide na erok na palak bantuan na anjo C barak kulle ki na bantu jamai ujian ta. Mingka kahh memang katte si tallu sannak mo dakke ta siagang C , anne C tena tong ja na keberatan. Battu mi wattu na UTS ka ni pakarammula, UTS ta katte ni parek antu secara online mingka tatta ki harusuk in camera siagang share screen. Anjo wattua, nakke ku kirimi screenshoot na soal na mae ri C. Nampa C anne na jamayang maki nampa na sarei poek anjo jawaban na moterek. Tugas ku nakke, A siagang B antu ni parek parafrase mae ri jawaban ni kirimkanga C mae ri katte barak C tena na terindikasi na parek kerja sama siagang katte.
Pina'na' anne taua ri aganga tattujui ri se're bura'ne anne beraksi ri aganga. Bura'ne paruh bayayya anne  naerangi banne siagang ammake' masker lengkap siagang kacamata le'lenga ammentengi  ri oloanga. Anne taua arengna Rusman. Ia nekatki natawarkan kalenna anjari relawan covid siagang anjama apapun. Anne kalenna ero'ki pesola nasaba' anne pandemi napalanyya'ki panjamana. Nakke riolo anjama ri Sopir Taksi ri salah se'rena perusahaan taksi lompoa. Nakke anne ripasulu' ri panjamayya tena nia' pangissengang panjamayya nasaba' garringi lima belas allo. Nampa anne tena doe' sa'la' nisareangi pammantangana riolo. Doe' asuransi ripolong ri  gajina tong tena kule nacairkan. Anjaei annwe Rusman dianggapki assulu' ri anjamayya tena anggappa doe' sike'depun.
Tania sikali pinruang katte allang-ngerek fans iareka penggemar tergila-gila siagang mae ri artis idola na. misalna artis Justin Bieber ni rakak, ni bau ri battu ri penggemarna ri wattunna assuluk ri hotel niaka ri Negara London iareka akraka kasarak anne penggemar mae ri Selena Gomez sebelumna akbau siagang na sare bunga. 
Ri beru-beru na, anggota pakelong assalak Korea iami antu SNSD Taeyong anggupa sambutan penggemar pantarangang batas ri battuna ri bandara Soekarno Hatta Cengkareng. Kejadian anne kajariang-na Taeyeon tukguruk, saking takguncangna. Pengngakuanna anjo artis-ka tena na ammari ang-ngarruk, apalagi na kasiak loe penggemar antakgalak batang kalengna. Kajariang tena na nyaman selama niaki ri Bandara.
FYI kantorok ku niak ri wilayah Bantul, jarak na sekitar 7 kilo meterek battu ri ballak ku, anjo wattua gudang na niak inji ri Bantul siagang labbi bella jarak na, sekitaran 15 kilo meterek battu ri ballak ku anjo nakke niak inji ka ri lalang ring road. Selama na perjalanan na nakke ku cinik pemandangan tau panik, ak ngarruk, nampa ak jappa mae ri kantorok anjo lekba ka mo antama ri Bantul tena na sikedde lalangan aspal retak retak. Makin mae ri arah na selatan makin jai ni gappa tau panik kah niak isu tsunami. Jari nakke tena ku bawai tippa tippa motorok ku barak kulle tippak battu.
Anne nakke mi alami wattu ku inji anak anak. Nakke lahirik gemulai anjari bahan bullyan sepupu sepupu ku anjo maraenga. Anjo wattu aa nakke kulle ja bella bella siagang ngarruk ku ratapi nasib ku. Nakke taklekbak ki ku palak lahirik bencong bencong. Nakke ku bellai kaleng ku battu ri keluarga lompo ku. Punna niak acara keluarga nakke malasak ka erok lampa mae rinjo hadirik. Tau toang ku na maklu mi ja tena tongja na lekba paksa paksa ka. Seiring lalang na wattua, kamma kamma anne nakke labbi dewasa ma. Nakke berhaselek ma bertranformasi anjari labbo gagah. Mingka nakke tatta ji ku jagai jarak ku mae ri pinduk pinduk ku.
Berdasarkan rekaman vidio niaka tassebar ri media sosial, nicinik lalang ri vidioa sekre oto Toyota Calya pala’ eja siagang oto Toyota Avanza assilombong-lombong ri akrungan Tol Jagorawi. Nampa, pengemudi fortuner kamma eroki melombong oto maraeng ri dallekanb battu ri kanang jalur 4. Mingka, anjo oto eroka na lombong tena na assare akrungang. 
Kemudian sopir oto pelat dinas anjo nacoba terus melombong kiri, mingka tetap tena nisare akrungang mae ri paoto anjo. Tiba-tiba sopir oto calya appassuluk temba siagang na paija’ mae ti supir oto eroka na lombong sumpaeng. 
Sopir oto pelat eja pung appaijak temba’ mae ri oto maraeng ri akrungan lompo Tol Jagorawit iamiantu anggota TNI siagang pangkat Kapten.
Niak buru’ne lari accoko ri kuburanga nasabak mallak dudu nisuntik. Langsungji lari wattunna niak petugas vaksin erok suntik anjo taua ngaseng mantanga ri Ratulangi. Njari niondangi jeka buru’nea nampa ni nyonyok ri petugaska. Nipauangi kua anjo tau nisuntik vaksin sollanna kullei gassing, tena natabai Covid-19, apalagi punna tau toa, parallu mentongi nivaksin. Nakuai todo’ tala niakji anjo pakrisikna punna nisuntik taua, kammaji nikokkok kaluara. Njari tena sallo kamma intu, erokmi nisuntik anjo buru’nea. Wattunna nisuntik, kammai tau erok ngarruk rupanna, bagannaja niak cucunna parek makkalaki njari tenaja na ngarruk. Lekbakna anjo attarima kasihmi mange ri petugaska ka punna tala ni nyonyoki nassami kanawa-nawang tarrusuki nisuntik vaksin dende.
Anjo Harimau langsungi berusaha menyerang, mingka beberapa kali gagalak ki nampa untuk kesekian kali na anjo Harimau aa berhaseleki na pa mattung Dandy nampa langsungi na cengkram. Taufiq todong segera mi menyerang battu ri boko mingka anjo Harimau aa sannak gesit na nampa na tendang Taufiq sanggeng na mattung. Anjo Harimaua akherena siap siap mi erok na mangsa Dandy. Tiba tba battu ri boko na Berru munculuk na bawa anjo tombak na Taufiq mattunga sumpaenga. Anjo Harimau aa tena na sadar, akhere na anjo taktokdo ki make anjo tombak ka sumpaeng. Salamak mi nampa saling berpelukang mi sipak tallu anjo ngaseng.
Lalang na anne dunia ka dottorokanga antu ji bawang niak penyakit siagang pasien. Tena na kulle niak perlakuan maraeng marenga kah anjo pasien antu mi kriminal atokah pejabat siagang dottorok maraenga. Secara etis anjo katte harusuk ki ni tolong ngaseng pasieng, bahkan ri wattu na perang, musuh ta antu mi katte harusuk ki ni tulung sesuai kulle ta. Punna sekarat, antu harusuk tattak ni lakukan prosedur standar resusitasi, punna lekba mi nahh kulle tatta ni parek tindakan definitif ka. Jari usaha kulle ni pertahankan ka tuongan ta tatta ni parek manna mamo anjo pasienga kriminal ki tena niak pak beda na.
Antu parek ka pakrisik ati kah ri tiktok na anjo ceweka anne iyaa parek parek konten vc siagang tau anjo ku cinik mi asataga bayuang ku wehh hahahahaha takbangka ka memang. Lekba na anjo ku dm mi nampa ku isseng cerita na kana nampai baku isseng wattu ku siagang iyaa tena ku kabar kabaran kulle 3 ulang anjo. Nampa iya kutaknangi poeng kana nakke nai na anjo bayuang ku , ku kana mi “Ohh punna nakke sitaung ma siagang iyaa, anne cincin lekba na balliang nga, ni sare ka battu ku inji awalak sikbuntuluk siagang iya”. Awalak na nakke antu erok ja ngissengi kana apa hubungan na siagang sallo mi kah hubungan na.
Punna tau Surabaya Barat kulle tena na asing siagang tau Indonesia keturunan Australia anne sekre aa, sanging mae jappa jappa ri Pakuwon Mall nampa nakke tena ku hafalaki ping siapa ma sikbuntuluk ri lalanga. Areng asli na antu mi Londokampung punna tena ku salah David Jephcott, mingka iyaa identik mi siagang pakiok kan cak Dave. Nakke ku ngai kah konten prank atoka antu sipak iseng na mingka tena ja na parogi taua, mingka pakakkalak ki siagang na hiburuki taua. Biasa na na ngai jail mae ri tau sambaranga na gappa ri Surabaya atoka kota kota caddi niaka ri wilayah Jawa Timur lainga poeng. Awalak na kulle ammake bahasa inggris siagang ak balle balle tena na kulle ak bahasa Indonesia atoka bahkan bahasa Jawa, mingka pas na mi sinamperek balle balle mi na talipong agang na nampa ak bicara bahasa jawa mi hahaha.
Selama na ni saksikan anjo pilenga sumpaeng, katte todong kulle ni cinik battu ri sudut pandang na kaleng kaleng ta antu sementara presentasi atokah battu ri sudut pandang na tau pertama antu kamae katte ni cinik ki audience na. Contoh na mi kamma anne sudut pandang na tau pertama (terasosiasi) antu mi berarti singkamma katte ni bacai tulisanga lekba ka ku parek anne atoka kulle ni kana pov (point of view). Sudut pandang na tau karua anne ni cinik ki kaleng ta antu ni bacai tulisanga anne (disasosiasi). Atokah misal na katte ni parek ki ni bayangkan kaleng ta jappa siagang tau maraeng nga siagang nganre ki siagang iya.
Sikedde carita, nakke battu ma mae ri China ri lantang bangngi, anne cowok ku mae ma na jampuk ri bandara nampe lekbak anjo mae ri apartemen na, battu ta ri apartemen na suluk ki poeng lampa mae nganre, sumpaeng bolik barang ji rodong barak tena ni sibuk. Nah antu anu tolo tolo ku pareka ri allo pertama ku rinjo. Jari wattung ku bangung ri tatte annang (6) baribbasak erok ka nganre, lekbak naanjo mae mi iyaa anjama. Na bolikkan ma laptop siagang ipad na kulle kupake nonton Netflix atoka akkarena game. Lekba na lampa, nakke ku pallu mi nugget siagang bayao kah cipuruk inji ka.
Niak rua ampareka takbanvma ri wattu anggupa hadiah, maka sekre, kado sapeda battu ri ammakku waktungku ulang tahung ke lima. Sannak rannuku, sabak ku isseng kana ammakku ammalli anne sapeda siagang doek salloa na pakkumpuluk. Nakke sannak bahagia ku rasa Karaeng Ata’ala bajik dudu sabak na sarea tau toa sannak na sayangi anak na. Maka rua, baju tinro manis cinikanna warna eja muda waktungku ulang tahun ke 21. Battu ri urangku, anggapmi kakangku. Jujur ku merasa nakke mi tau paling bahagia anjo ri wattua. Kakangku selama anne ku boya-boya, nakke sanna rannuku sabak Karaeng Ata’la tena sengaja ampassigupa siagang nakke na anne kakangku. Rannu ku sabak kulle anjari sipakrua tallasakna, rannu kulle timbo siagang anjari kaleng ku lebih bajik na riolonganna.
Nakke battu ku inji caddi ni latih ma tuo mandiri, kelasak 2 SD bapak ku nakke lekba mo ni kiok ri Karaeng Puang ta. Nampa nakke yaa tuo lompo ka tena niak bantuan na battu ri anjo sosok bapak ka, ri wattu lainga anak seumuruk ku nakke ni bantui siagang sanging ni bimbing ri bapak na mingka nakke tena lekba kamma anjo. Bahkan sanggeng na kamma kamma anne nakke todong tena pa ku lekba punna bayuang battu ku inji laherek hahaha tena kana tena ni laku mingka yaa memang tena ja ni erok. Manna mamo biasa sanging ku sakring kesepian mingka nakke mikkiirik ka sede anne kapang labbi bajik dari pada nakke pakrisik ki anting ku punna niak bayuang ku.
Jawaban anjo ngaseng tau aa kulle beda beda punna anne pertanyaan ka, mingka nakke labbi ku pile ku jawab kah berdasarkan konteks na teai kah erok ki ni serang anne tau ak kutaknang nga singkamma ku cinik jawaban anne lekba lekba ka mo, tantu labbibajik katte ni jawab ki sesuai aa konteks na barak kulle ni arahkan anne tau kutaknang nga mae ri massu na anjo katte ni erok ki ni serang tau kutaknang nga. Jawaban ku nakke mae ri anne pertanyaan ka antu mi kah anjo taua tena pa na gappai hidayah, jari katte kulle ja ni nasehtai punna memang katte anjo ni isseng ji popularitas na atokah kekuatan erok ni poang.
Ibu Puji umuru' na 59 taung anjo wattua, ammak tallu ana', tena kulle na kaluppai ta'bangka na sibuntulu setang ana' ca'di na ngai pasimbung doe koin ri rawanna kasuru' na. Ri balla kontrak na taung 2014 sanggeng na 2015 wattuna tallasak inji bura'ne na. Riolo allo-allo na niak doe koin ri rawana kasuru' na. Manna le'ba mi ri tangkasaki ri boli ri tampa' na poe, mungko na niak pasti poe anjo doe ka ri rawana kasuru'na. Anjo balla kontrak na Puji niak ri daerah Patukan, Kecamatan Gamping, Kabupaten Sleman. Punna ri ciniki sekilas tdna ji na pakamalla tanja balla na.
Ri mall antu khusus na ri are Jakarta (siagang beberapa hotelek), anjo toilet na biasa na ni jagai ri cleaning service antu mantangi rinjo ri pakkekbo antama mae ri toilet ka. Selain na tugasak na tangkasakki toilet ka ri mall, iyaa biasa na todong napersilahkangi pengunjung erok ka antama mae ri toilet ka, antokah na pak ngurangi pengunjung antu niaka barak tena na salah antama toilet. Termasuk mi rinne antu individu transgender. Punna niak transgender Male to Female misal na, penampilang na memang singkamma baine mingka na percaya kaleng na kulle na pake toilet baine nampa na putuskang mi ammake toilet burakne.
Ballak iami antu sala sekre kebutuhang parallu ni penuhi mae ri iangaseng na taua. Mingka, kakjalakna harga ballak anjarimi masyarakat kasusahang untuk na penuhi anne kebutuhang sekrea. Pammarentah akhirna na tawarkang solusi mae ri masyarakat, kususna niaka pemasukang rendah untuk ammake ballak siagang hargana akkule na jangkau. Niak ni kana program bantuang pembiayaan ballak na tawarkan pammarentah, sala sekrena fasilitas likuiditas pembiayaan perumahan (FLPP) iareka KPR subsidi, subsidi bantuang doek panjarak (SBUM), bantuang pembiayaan perumahan berbasis tabungang (BP2BT), siagang tabungang perumahan rakyat (Tapera).
Untuk hargana anne ballak subsidi naika macang-macang na, mingka tena na lakbi ri 200 juta. Anne hargana battu ri pammarentah siagang assisala-sala tiap daerah.
Kejadian na ri taung 1991 wattuku ri kalasak rua SMP. Jarak balla ku na sikolaku bellai anjo wattua. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku. Malla ku mamo, lari mami ka tettere mange ri kalasak ku. Na cini ki siapa agangku ri kejar kongkong makkala ngaseng ji. Anjomi sanggeng na kamma-kamma anne malla ka ri kongkong. Malla ka punna na ko'ko ka, ka pasti pa'risi ki.
Lekbak niak jama-jamangna dottorok Faiz niallei surang dottorok maraeng. Anne dottorok Faiz naissengi ka agang kantorokna pauangi. Dottorok Faiz tenaja na permasalahkangi mingka agang kantorokna tena natarimai. Taniaji persoalang na allei jama-jamanga mingka punna tena nipisangkai memangi, salla’ kamma minjo issedek. Anjo parek larroi agang kantorokku nasabak tania sekreji bawang jama-jamangna dottorok Faiz na alle, niakmi kapang tallu appa’ kali kamma injo. Njari nikutaknangi anne taua, langsungi napaiyona nampa pala’ pammopporang. Eh tena sallo panggaukangmi issedek, njari kantorok mami iyya kulle bongkai. Padahal anjo taua carakdekji, sayangna anjo panggaukangna kodi dudu, apalagi lekbakna nipammopporang panggaukang kijai kammai tala niak jarrana dende, tena napikkiriki anne tau na alleanga jama-jamangna.
Alasan ku tatta tannang antu kah nakke niak ni sare ri bapak ku doek kes antu ku bolika rahasia kah ku panjari dana cadangan battu ri bapak ku ri Bandung (kulle kapang lekba mi na antisipasi anu anu kamma anne kulle terjadi) Anjo doeka akhere na ni pake mi amballi tiket berikut na mae ri Bandung jari katte kulle jaki ngaseng moterek poeng. Mingka tatta ji, battu ta ri Bandung, ni pak moro moroi ki. Lekba na anjo, nakke tena mo ku lekba sede ngalle resiko apparri parri mi wattu ta punna berurusan siagang bandara. Nakke sukkuru ka todong niak Roti O ri sebagian lompo na anjo bandara, jari setidak naniak kanre kanre ri bandara antu lammoro ka punna harusuki attayang sallo rinjo.
Beberapa taun laloa waktu ku nakke SD atokah SMP inji ka kulle kapang ri taung 2005 sanggeng na 2010, nakke beru beru ka agangi mangge ku cukur ki uk na. Ri anjo tukang cukur ka langganan na mangge ku. Wattu na bagian na mi mangge ku ni cukkuruk, nakke bosanga tayangi nampa bingung tonga apa erok ku parek. Akhere na kah niak kaca lompo ri rate na kadera ya tampak ku mempo, nakke mentenga nampa kelong kelong siagang joget joget. Calledak na toh. Tena na sallo lekba anjo, toling ku kanan nga niak antama lalat. Panik ka langsung kah anjo lalat na ak sakrangi ri toling ku.
Biasaki accinik iareka allangerek punna niak tau lakpakbunting loe tau battu ri bijang ta iareka urang-urang, bajik urang kantorok, urang kampus appalak ngaseng seragam mae ri calon penganting. Anrek ni asseng kana budaya battu tamae siagang sikuranna na pakaramula, na panjari pusing calon penganting na untuk ampammalliang ka tena na loe parongkosanna mingka loe urang-urang na appalak saragam.
Punna ni nicik tau mariolo punna niak pakgaukanna ia na sare seragam bija lalang duduna ji, mingka ri kammayya anne seragam tena na bijayya bawang ni sare tapi urang-urang kantorok tea ni paribokoang, urang kantor, urang kuliah, sahabat, sanggeng na urang SMA. Anne mi sala sekre beban mae ri calon bunting niaka ri kamma-kammayya anne
Anjo wattua singkamma ku sakring na taba ka tampilingan sannak terasak na ri pipi ku. Antu kamae ku ukrangi hubungan ta lekba mi lalang 6 taung pacaran, tenapa na bunting. Nakke ku sakring gannak mi sallo na siagang gannak mi sakbarak ku kah selama na siagang nga iyaa ku tayangi anjo kepastian kapan erok ka na nikahi kamae punna ni kutaknangi na kana tena pa na siap. Nakke sanging berusaha ka barak tena ku tuntut anjo wattua kah ku pikkirik punna iyaa memang bajik mae ri nakka pasti ni mudahkan ji. Iyaa biasai karena mae ri kost ku nonton ka siagang iyaa nampa bawa kanre kanreang.
Dian Saputra siagang daeng na na battui anjo oknum polisia ri kawasang Sukarame, Bandar Lampung ri tanggala 12 Desember 2020 erok na mintai klarifikasi anjo tuduhanna ri Dian Saputra anjari bandar narkoba ka tena na tarimai anjo tuduhan salah jakkala ka. Ka sebelum na anjo Dian Adi Saputra ri todongi pistol ri oknum polisi sanggeng na viral video na ri sosial media wattu na na carita anjo kejadian pakammalla ka ri balla na Dian Saputra sanna malla na anjo wattua ri todong pistol. Anne kasus na le'ba mi ka ri pa'lembaki ri jalur damai ri kantoro polisi ri tanggala 3 Februari 2021 na.
KDRT nakke menurut ku sannak tena kulle ni sare bajik bajik apalagi punna ni isseng mi lekba selingkuh, na cekik ki, na banting maki, nampa sanggeng na anjo tulangkallong na akgeserek ki mingka bebas ji kamma kamma anjo? Anjo tulang kallong nahh ak geserek, teai tulang limang keling antu punna putusuk ki kulle inji tuo. Anne sistem hukum ri Indonesia tekamma kah, kulle ji kah na lindungi anjo baine aa manna sikekde labbi bajik. Lekba jelasak mi anjo baine na tassessa, secara lahir siagang batin mingka anjo tersangka na ni bebaskan ji kamma kamma anjo tena niak proses pengadilan na? Atokah memang anne tojeng tojeng anu diatorok ji? Prank ji? .
Punna lekbak maki bunting na langsungki teanang nampa niakmi anakta, apa pi isse’ niboya? Punna niak anak, ganna’mi nikasiak katallassanga. Pakkasiak sannang na rannu punna lassukmi anak-anaka. Tania tau toayya ji sannang, sipammanakangta polea, bijangta, sikalingta, urangta ngaseng, nassami sannangi punna lassukmi anakta. Apalagi punna sallomi nitayang anne anak-anaka, nassami dobo’-doboloki rannuna. Mingka punna niak tau nampai lekbak ammana’, parallu tongi kiperhatikang, nasabak nibalipi nakulle kamase naparakai anakna, apalagi punna nampai sikali ammana’. Teaki bokoi langsung, kibali apparutusuk sanggenna biasa apparutusuk. Pila’ sallo anjo pila’ bajikmi batena akkalaeng, apparutusuk. Punna biasami, kulle maki bokoi pelang-pelang. Mingka tetapki parallu niciniki manna battu bella.